[2] ભાતનાં ભજિયાં અને ભાતની કટલેસ : એક વાડકી ભાતને સારી રીતે મસળી, તેમાં એક વાડકી ચણાનો લોટ, મીઠું, હળદર, એક ચમચો અથાણાનો રસો, ખાંડ, તેલ, એક ડુંગળીનું કચુંબર અને તેલનું મોણ નાંખી ખીરું બનાવવું. સવારે ભાત વધ્યો હોય તો તે જ વખતે બધો મસાલો નાંખી ખીરું બાંધી રાખવું. પછી સાંજે નાસ્તામાં તેનાં ભજિયાં તેલમાં તળવાં……. ભાતની કટલેસ બનાવવા માટે એક વાડકી ભાત લઈ તેમાં મીઠું, મરચું, હળદર, ખાંડ, વાટેલાં આદુ-મરચાં, લીલા ધાણા, શિંગનો ભૂકો, બે બાફેલા બટાકાનો ભૂકો અને લીંબુનો રસ નાંખી, મસળી તેની કટલેસ બનાવવી. અડધી વાડકી પૌંઆને શેકી, ખાંડી, ચાળી રવા જેવો ભૂકો બનાવવો. પછી તેમાં કટલેસ રગદોળી, તવા ઉપર તેલ મૂકી, બદામી રંગની તળી લેવી. સાથે કોઈ પણ દહીંની ચટણી બનાવવી.